Săptămâna viitoare, mai precis miercuri, 20 martie 2024, între orele 10:00-14:00, reprezentantul instituţiei Avocatul Poporului – Biroul Teritorial Ploieşti va fi prezent la Târgovişte, pentru a acorda audiențe cetățenilor din județul Dâmboviţa şi pentru a primi petitii.
Activitatea se va desfăşura la sediul Consiliului Județean, situat în municipiul Târgovişte, Piaţa Tricolorului, nr. 1, în spațiul pus la dispoziție în acest scop.
Cetățenii pot solicita sprijinul Avocatului Poporului în mod gratuit, fără perceperea de taxe.
Pentru operativitate, se recomandă persoanelor interesate ca la momentul acordării audienței să prezinte o cerere din care să rezulte pe scurt problemele cu care se confruntă, precum şi documente justificative, în copie.
Relații suplimentare se pot obține la numărul de telefon al Biroului Teritorial Ploiesti al instituției Avocatul Poporului 0244-593 227.
Totodată, cetățenii care doresc să se adreseze instituției Avocatul Poporului Biroului Teritorial Ploieşti pot transmite cererile şi prin poştă, pe adresa biroului din municipiul Ploieşti, B-dul Republicii nr. 2-4, intrarea H, etajul I, camera 155, județul Prahova sau prin e-mail pe adresa avpprahova@avp.ro. Programul de audiențe la sediu şi de dispecerat este următorul: luni-miercuri în intervalul orar 10.00-14.00, marţi şi joi în intervalul orar 12.00-16.00.